NEUVOSTON ASETUS (EY) N:o 1534/96,
annettu 25 päivänä heinäkuuta 1996,
Eurooppa-sopimuksissa määrättyjen maataloutta koskevien tiettyjen jalostettujen maataloustuotteiden myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvotteluiden osana tehdyn maataloussopimuksen huomioon ottamiseksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen ja niiden jäsenvaltioiden sekä Unkarin tasavallan, Puolan tasavallan, Slovakian tasavallan, T Osekin tasavallan, Romanian ja Bulgarian tasavallan välisissä assosioinnin perustavien Eurooppa-sopimusten (1), jäljempänä `Eurooppa-sopimukset`, pöytäkirjassa N:o 3 määrätään myönnytyksistä tietyille mainituista maista peräisin oleville jalostetuille maataloustuotteille; nämä myönnytykset koskevat tarvittaessa tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetussa neuvoston asetuksessa (EY) N:o 3448/93 (2) säädettyjä muuttuvia maksuosia,
odotettaessa edellä mainitun pöytäkirjan N:o 3 mukauttamisista neuvosto on antanut asetuksen (EY) N:o 3064/95 (3), jolla ylläpidetään myönnettyjen etuuksien taso 30.6.1996 asti ja siten tasoitetaan mahdollisia kielteisiä vaikutuksia, joita Uruguayn kierroksen tulosten toteuttamisella voi olla mainittujen maiden yhteisöön suuntautuvalle viennille, ja
neuvottelut kyseisten maiden kanssa kyseisten Eurooppa-sopimusten mukauttamista koskevien pöytäkirjojen tekemiseksi ovat käynnissä, eikä pöytäkirjoja ole vielä tehty; väliaikaiset pöytäkirjat, jotka kattavat yksinomaan mukautuspöytäkirjojen kaupalliset näkökohdat, eivät voi tulla voimaan 1 päivänä heinäkuuta 1996; sen vuoksi myönnytyksiä olisi jatkettava yksipuolisesti 31 päivään joulukuuta 1996,
ON ANTANUT TÄMÄN ASETUKSEN:
1 artikla
1. Unkarista, Puolasta, Slovakiasta, T Osekin tasavallasta, Romaniasta ja Bulgariasta peräisin olevien, näiden valtioiden kanssa tehdyn Eurooppa-sopimuksen pöytäkirjassa N:o 3 lueteltujen tavaroiden yhteisöön tulevaan tuontiin sovellettavia alennettuja maatalousosia ja lisätulleja laskettaessa huomioon otettavat, 1 päivästä heinäkuuta 31 päivään joulukuuta 1996 sovellettavat perusmäärät on lueteltu tämän asetuksen liitteessä I.
2. Unkarista, Puolasta, Slovakiasta, T Osekin tasavallasta, Romaniasta ja Bulgariasta peräisin oleviin jalostettuihin maataloustuotteisiin, jotka on lueteltu tämän asetuksen liitteessä II, sovelletaan tuossa liitteessä määrättyjä tulleja.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 31 päivään joulukuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1996.